Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
15 ส.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -15.63 จุด (-0.92%) ปิดภาคเช้าที่ 1,679.72 จุด ด้วยมูลค่าการซื้อขาย 29,606.41 ล้านบาท
Most Positive Impact: U (+0.55 จุด), CPALL (+0.22 จุด), BEAUTY (+0.19 จุด)
Most Negative Impact: PTT (-2.12 จุด), ADVANC (-1.62 จุด), BDMS (-1.16 จุด)
แนวโน้มตลาดบ่าย
ตลาดหุ้นภาคเช้าปรับตัวลงต่อเช่นเดียวกับตลาดส่วนใหญ่ในภูมิภาค โดยกลุ่มที่ปรับตัวลงได้แก่ กลุ่มพลังงาน(-3.91 จุด)  สื่อสาร(-1.86 จุด) ธนาคาร(-1.58 จุด) โรงพยาบาล(-1.46 จุด) อาหาร(-1.11 จุด) และกลุ่มพาณิชย์(-1.09 จุด)
ทางการตุรกีได้ตอบโต้สหรัฐโดยการขึ้นภาษีสินค้าบางรายการได้แก่ รถยนต์ เครื่องดื่มแอลกอฮอล์ และบุหรี่ หลังจากที่ก่อนหน้าได้ขึ้นภาษีสินค้าอิเล็กทรอนิกส์ไปแล้ว เพิ่มความกังวลต่อตลาดทุน ส่วนทางฝั่งจีนวันนี้ธนาคารกลางได้อัดฉีดเงินประมาณ 3.83 แสนล้านหยวน ผ่านโครงการเงินกู้ระยะกลางเพื่อรักษาสภาพคล่องรองรับสถานการณ์ที่อาจเปลี่ยนแปลงในอนาคต
เรายังคงเห็นแรงขายต่อเนื่องในช่วงเช้าวันนี้ ซึ่งต่ำกว่าบริเวณ 1,680 จุด ภายหลังจากความตื่นตระหนกที่เกิดขึ้น เชื่อว่าตลาดจะตระหนักได้ว่าไทยมีพื้นฐานทางเศรษฐกิจที่แข็งแกร่ง จากการเปิดเผยของกระทรวงพาณิชย์แสดงให้เห็นโอกาสในการส่งออกสินค้าเกษตรของไทย ขณะที่ผลประกอบการกลุ่มธนาคารครึ่งปีแรกน่าสนใจจากการเติบโตที่มาจากสินเชื่อขยายตัวขึ้นสะท้อนภาพเศรษฐกิจและการลงทุนในประเทศที่ขยายตัว
ในค่ำคืนนี้ติดตามรายงานสต๊อคน้ำมันดิบของสหรัฐที่รายงานโดย EIA โดยตลาดคาดการณ์จะลดลงที่ระดับ 2.49 ล้านบาร์เรล
หุ้นแนะนำ COM7 SVI KTB